एफडीआई के विरोध में भाजपा का गिरफ्तारी अभियान - एफडीआई के विरोध में भाजपा का गिरफ्तारी अभियान - www.bhaskar.com
Home >> Rajasthan >> Jaipur >> एफडीआई के विरोध में भाजपा का गिरफ्तारी अभियान
एफडीआई के विरोध में भाजपा का गिरफ्तारी अभियान Bharat Sishodia
| Sep 18, 2012, 12:42PM IST
जयपुर. एफडीआई, महंगाई और भ्रष्टाचार के विरोध में केन्द्र सरकार के खिलाफ राजनीति और सामाजिक संगठनों का विरोध प्रदर्शन जारी है। भाजपा जयपुर शहर की ओर से मंगलवार को धरना प्रदर्शन और गिरफ्तारियां दी गईं। इसमें भाजपा कार्यकर्ता ने मंडलों पर गिरफ्तारियां देकर अपना विरोध दर्ज करवाया।
शहर के सभी आठ विधानसभा क्षेत्रों के कार्यकर्ता दो घंटे धरने पर बैठे और गिरफ्तारी दी। भाजपा कार्यकर्ता सुबह दस बजे से ही मंडल कार्यालयों पर एकत्र होना शुरू हो गए। मंडलों पर सुबह 11 बजे से 1 बजे तक धरना प्रदर्शन किया गया। इस दौरान विधायकों, वरिष्ठ कार्यकर्ताओं और भाजपा नेताओं ने संबोधन दिया और केंद्र सरकार की नीतियों की खामियां गिनाई।
मालवीय नगर मंडल की ओर से लक्ष्मी मंदिर चौराहा, विद्याधर नगर मंडल की ओर से दुर्गादास सर्किल, सिविल लाइंस मंडल की ओर से सोडाला थाना सर्किल, हवामहल मंडल की ओर से छोटी चौपड़, सांगानेर मंडल की ओर से मानसरोवर स्वर्णपथ चौराहा, आमेर मंडल की ओर से गांधी चौक, झोटवाड़ा मंडल की ओर से वैशाली नगर के आम्रपाली सर्किल और बगरु मंडल की ओर से प्रतापनगर थाने के पास धरना दिया गया और कार्यकर्ताओं ने गिरफ्तारियां देकर विरोध दर्ज करवाया।
Photo: Rajkumar Sharma and Manoj Shrestha Previous Story
जयपुर में भारी बारिश, 6 की मौत
Next Story केंद्र ने टाइगर रिजर्व के 20% क्षेत्र में पर्यटन की अनुमति मांगी